Малады Фронт — Вікіпэдыя

# Малады Фронт

### Зьвесткі зь Вікіпэдыі — вольнай энцыкляпэдыі.

Эмблема Маладога Фронту

Малады Фронт — гэта шырокі нацыянальны моладзевы грамадзка-палітычны рух, які грунтуецца на нацыянальнай ідэі, хрысьціянска-дэмакратычных прынцыпах і імкненьні да поўнамаштабовых пераменаў у дзяржаве й грамадзтве.

Малады Фронт быў заснаваны ў 1997 годзе, увабраўшы ў сябе арганізацыйна не аформлены рух незалежніцкай моладзі, аб'яднаўшы ў сваіх шэрагах дзясяткі моладзевых ініцыятываў і арганізацыяў. З таго часу Малады Фронт прайшоў шэраг ступеняў свайго разьвіцьця, эвалюцыянаваўшы з пратэстнага руху 1996-97 гадоў у правацэнтрысцкую паводле палітычнай ідэалёгіі арганізацыю. Як вынік, Малады Фронт уваходзіць у шэраг палітычных моладзевых міжнародных арганізацый, такіх як European Democrat Students (EDS, па-беларуску: Эўрапейскія Дэмакратычныя Студэнты) і Youth of the European People's Party (YEPP, па-беларуску: Моладзь Эўрапейскай Народнай Партыі), мае партнэрскія стасункі з роднаснымі арганізацыямі Украіны, Швэцыі, Літвы, Польшчы й іншых краінаў.

Мэтамі Маладога Фронту зьяўляецца аб'яднаньне і выхаваньне моладзі на грунце беларускай нацыянальнай ідэі, хрысьціянска-дэмакратычных прынцыпаў, пабудова грамадзянскай супольнасьці на падставах дэмакратыі і вольнага рынку, садзеяньне фарміраваньню духоўна й фізічна моцнага пакаленьня.

Малады Фронт мае ў сваіх шэрагах каля 2000 актывістаў і 8000 прыхільнікаў, аб'яднаных у Абласныя Рады МФ. Вышэйшы ворган - Сойм (Зьезд), паміж якімі кіруе Цэнтральная Рада МФ.

Малады Фронт пачынаючы з 2000 года тройчы спрабаваў атрымаць рэгістрацыю ў Міністэрстве Юстыцыі Беларусі, але тройчы яму было адмоўлена па палітычных прычынах.

Сябры арганізацыі знаходзяцца пад сталым ціскам з боку ўладаў, шэраг зь іх перасьледваліся па палітычных матывах і нават асуджаныя: самыя знакамітыя зь іх — гэта справы Аляксея Шыдлоўскага, Вадзіма Лабковіча, Паўла Севярынца, Паўла Мажэйкі. Са сталай пэрыядычнасьцю шэрагоўцы і лідэры арганізацыі за сваю дзейнасьць падвяргаюцца адміністрацыйнаму перасьледу, самым распаўсюджаным відамі якога зьяўляюцца арышт (да 15 сутак) і штрафы. Не спыняецца таксама ціск і з боку спэцслужбаў рэжыму.

Малады Фронт зьяўляецца лідэрам палітычнага вулічнага супраціву, арганізоўваючы дзясяткі вулічных акцыяў штогод (найбольш вядомая зь іх — традыцыйная акцыя на Дзень сьвятога Валянціна). За часы свйго існаваньня арганізацыя правяла каля 20 агульнанацыянальных грамадзка-палітычных кампаніяў. Сябры Маладога Фронту прымалі ўдзел і перамагалі ў выбарах у мясцовыя Саветы дэпутатаў (2003), удзельнічалі ў выбарах у Палату Прадстаўнікоў (2004). Заснаваны Маладым Фронтам блёк «Маладая Беларусь» уваходзіць у Стала Дзеючую Нараду дэмакратычных палітычных партыяў. Шэраг актывістаў арганізацыі ўвайшлі ў Арганізацыйны камітэт па заснаваньні Хрысьціянска-Дэмакратычнай Партыі Беларусі.

## [рэдагаваць] Вонкавыя спасылкі

- Афіцыйны сайт Маладога Фронту

Атрымана з «http://be-x-old.wikipedia.org../../../%D0%BC/%D0%B0/%D0%BB/%D0%9C%D0%B0%D0%BB%D0%B0%D0%B4%D1%8B_%D0%A4%D1%80%D0%BE%D0%BD%D1%82_6981.html»

Катэгорыя: Палітычныя арганізацыі Беларусі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Polski
- Русский